
Către,




BIROUL PERMANENT AL




CAMEREI DEPUTAŢILOR
Vă înaintăm, alăturat, raportul asupra proiectului de Lege pentru ratificarea Acordului de la Paris, încheiat la Paris, la 12 decembrie 2015 şi semnat de România la New York, la 22 aprilie 2016, trimis Comisiei pentru mediu şi echilibru ecologic cu adresa nr. PLx. 493 din 31 octombrie 2016, înregistrat cu nr.4c-27/630/01.11.2016.
PREŞEDINTE,
CARMEN ILEANA MOLDOVAN

r a p o r t
asupra proiectului de Lege pentru ratificarea Acordului de la Paris, încheiat la Paris, la 12 decembrie 2015 şi semnat de România la New York, la 22 aprilie 2016
În conformitate cu prevederile art.95 din Regulamentul Camerei Deputaţilor, republicat, cu modificările şi completările ulterioare, Comisia pentru mediu şi echilibru ecologic a fost sesizată spre dezbatere în fond, în procedură obişnuită, cu proiectul de Lege pentru ratificarea Acordului de la Paris, încheiat la Paris, la 12 decembrie 2015 şi semnat de România la New York, la 22 aprilie 2016, trimis cu adresa nr. PLx.493 din 31 octombrie 2016 şi înregistrat cu nr.4c-27/630/01.11.2016.
Proiectul are ca obiect de reglementare ratificarea Acordului de la Paris, încheiat la Paris, la 12 decembrie 2015 şi semnat de România la New York, la 22 aprilie 2016. Acordul de la Paris în domeniul schimbărilor climatice vizează, în principal, următoarele aspecte: operaţionalizarea obiectivului pe termen lung de a limita creşterea temperaturii medii globale sub 2 grade Celsius, statele părţi urmând să depună eforturi pentru a limita creşterea temperaturii la 1,5 grade Celsius (obiectiv aspiraţional), o viziune pe termen lung asupra tranziţiei necesare către economii cu emisii scăzute şi rezistente la schimbările climatice pe parcursul acestui secol, în contextul unei dezvoltări durabile şi de eradicare a sărăciei, încurajarea statelor Părţi de a întreprinde măsuri la nivel intern pentru atingerea angajamentelor de reducere a emisiilor cu efect de seră, un ciclu de revizuire a angajamentelor la fiecare 5 ani, un obiectiv global calitativ în domeniul adaptării la efectele schimbărilor climatice, de creştere a capacităţii de adaptare, creşterea rezistenţei şi  reducerea vulnerabilităţii la efectele schimbărilor climatice, angajamentele statelor dezvoltate de a continua mobilizarea surselor de finanţare pentru statele în curs de dezvoltare, de a asigura transferul de tehnologie - o viziune pe termen lung, un cadru nou pentru sporirea transferului şi accentuarea oportunităţilor de suport prin cercetare şi inovare.

Consiliul Legislativ a avizat favorabil proiectul de Lege (nr.923/28.09.2016).
În conformitate cu prevederile art. 61 din Regulamentul Camerei Deputaţilor, republicat, cu modificările şi completările ulterioare, Comisia pentru mediu şi echilibru ecologic a examinat proiectul de lege în şedinţa din 02 noiembrie 2016.
Din numărul total de 16 membri ai Comisiei pentru mediu şi echilibru ecologic au participat la şedinţă  9 deputaţi.

La dezbaterea proiectului de Lege a participat în calitate de invitat, în conformitate cu prevederile art.55 din Regulamentul Camerei Deputaţilor, republicat, cu modificările şi completările ulterioare, domnul Raul Pop, secretar de stat în cadrul Ministerului Mediului, Apelor şi Pădurilor.
În urma dezbaterilor şi a opiniilor exprimate membrii Comisiei au hotărât, cu unanimitate de voturi, adoptarea proiectului de Lege pentru ratificarea Acordului de la Paris, încheiat la Paris, la 12 decembrie 2015 şi semnat de România la New York, la 22 aprilie 2016.

Potrivit art. 92, alin(8) din Regulamentul Camerei Deputaţilor, republicat, cu modificările şi completările ulterioare, Camera Deputaţilor este Prima Camera sesizată. 
În raport de obiectul şi conţinutul său, proiectul de lege face parte din categoria legilor ordinare.

	PREŞEDINTE,
	SECRETAR,

	CARMEN ILEANA MOLDOVAN
	VASILE DANIEL SUCIU


Consilier parlamentar,
Andreea Negulescu

